《送才夫之成都》
宋代·李流谦

客有可人期不来，昔人抱恨长悠哉。
可得宦游同一处，家有如愿令人猜。
郊东郊西踏春色，醉舞淋浪花插额。
门前紫骝嘶东风，却折垂杨供马策。
如君岂久居尘泥，好处人知天亦知。
我非夔才识宫羽，此方欲验须他时。
长桥离愁湿烟雨，去日更将归日数。
从今把盏与题诗，故应半是思君语。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。